**CRNA GORA**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. 05-18-17850-14/23**

**Podgorica, 4.4.2024.**

Na osnovu člana 125 stav 6 Zakona o upravnom postupku („Službeni list Crne Gore“, br.056/14 od 24.12.2014,020/15 od 24.04.2015, 040/16 od 30.06.2016, 037/17 od 14.06.2017.) i člana 56 stav 1 tačka 7 Zakona o zaštiti podataka o ličnosti ( „Sl. list CG“ br. 79/08, 70/09, 44/12 i 22/17), odlučujići po žalbi zbog ćutanja uprave X. X. iz Podgorice br.05-18-17850-12/23 od 12.3.2024 godine, Savjet Agencije za zaštitu ličnih podataka i slobodan pristup informacijama je na sjednici održanoj 28.03.2024. godine, donio:

**R J E Š E NJ E**

Usvaja se žalba zbog ćutanja uprave, izjavljena od strane X. X. iz Podgorice, br.05-18-17850-12/23 od 12.3.2024 godine, kao osnovana.

Nalaže se Odsjeku za nadzora, da u skladu sa članom 68 stav 2 Zakona o zaštiti podataka o ličnosti, u roku od osam dana od dana prijema Rješenja, izvrši nadzor po Zahtjevu za zaštitu prava br.05-18-17850-1/23 od 30.10.2023. godine.

**O b r a z l o ž e nj e**

Agenciji za zaštitu ličnih podataka i slobodan pristup informacijama, od strane X. X. iz Podgorice dana 30.10.2023. godine, podnijet je Zahtjev za zaštitu prava br.05-18-17850-1/23. U predmetnom Zahtjevu se navodi: da je Agencija donijela Rješenje br. 05-18-10960-14/23 od 27.07.2023. godine kojim je usvojen Zahtjev za zaštitu prava podnosioca žalbe i da je Lovćen osiguranju AD Podgorica naređeno anonimizovanje ličnih podataka koji su neovlašćeno dostavljeni i obrađivani; da do 30.10.2023.godine Lovćen osiguranje kao rukovalac zbirkom ličnih podataka nije dostavilo Odgovor na zahtjev podnosioca žalbe, a koji je upućen preko punomoćnika dana 29.09.2023. godine.

Dana 12.03.2024.godine X. X. iz Podgorice je Agenciji za zaštitu ličnih podataka i slobodan pristup informacijama izjavio žalbu br. 05-18-17850-12/23 zbog ćutanja uprave, iz razloga što je prošlo više od četiri mjeseca od dana podnošenja Zahtjeva za zaštitu prava.

Savjet Agencije za zaštitu ličnih podataka i slobodan pristup informacijama je, nakon razmatranja predmetne žalbe i spisa predmeta, odlučio kao u dispozitivu, iz sljedećih razloga:

Shodno članu 68 stav 2 Zakona o zaštiti podataka o ličnosti, po Zahtjevu za zaštitu prava lica koje smatra da su mu povrijedjena prava propisana ovim Zakonom, kontrolor je dužan da sprovede postupak nadzora i sačini Zapisnik odmah, a najkasnije u roku od 8 dana od dana podnošenja Zahtjeva. Zapisnik se dostavlja podnosiocu Zahtjeva za zaštitu prava i rukovaocu zbirke ličnih podataka.

Cijeneći da je podnosilac žalbe, dana 30.10.2023.godine podnio Zahtjev za zaštitu prava kao i da u vezi sa istim nije sproveden postupak nadzora od strane ovlašćenih lica Agencije, Savjet je našao da je žalba zbog ćutanja uprave osnovana i naložio Odsjeku za nadzor, da u skladu sa članom 68 stav 2 Zakona o zaštiti podataka o ličnosti, u roku od osam dana od dana prijema Rješenja, izvrši nadzor po Zahtjevu za zaštitu prava br.05-18-17850-1/23 od 30.10.2023.godine.

Na osnovu izloženog, Savjet Agencije odlučio je kao u dispozitivu ovog Rješenja.

**Uputstvo o pravnoj zaštiti:** Protiv ovog Rješenja može se pokrenuti upravni spor u roku od 20 dana od dana prijema.

**SAVJET AGENCIJE**

**Predsjednik, mr Željko Rutović**

**Dostavljeno:**

- Podnosiocu Zahtjeva

- Odsjeku za nadzor

- Odsjeku za predmete i prigovore